Guðbrandur Þorláksson

Guðbrandur Þorláksson (pe Gudbrandur Thorlaksson) (1541-1627) a oa matematikour, saver kartennoù hag eskob e Hólar, en Island. 

Mont a reas d’ober e studi da skol-veur Kopenhagen, ha goude-se e tistroas da Island da vezañ rener skol Skálholt, beleg e Breiðabólstaður hag eskob Hólar, diwezhatoc’h, betek e varv d’an 20 a viz Gouere 1627.

Skrivañ hag embann a reas 80 levr en islandeg, en o zouez an droidigezh kentañ eus ar Bibl en e bezh en islandeg ha Levr lezennoù Island. Brudet eo ivez abalamour ma savas ar gartenn vat kentañ eus Island, e 1590, ur gartenn hag a voe embannet en atlas ar Flandrezad Abraham Ortelius.


Liamm diavaez
Bible of Guðbrandur Þorláksson 

Rummad:Ganedigezhioù 1541
Rummad:Marvioù 1627
Rummad:Tud Island
Rummad:Matematikourien
Rummad:Kartennourien
Rummad:Eskibien